Edward Ockey

Edward Philip OCKEY (nask. 1913, mortis la 21-an de novembro 2006 en Lydbury North (Shropshire, Britio)) estis brita esperantisto kaj havenoficisto. Li elpaŝis precipe per sia Bibliografio de Vortaroj kaj Terminaroj de Esperanto, kaj studoj pri la oficiala vorttrezoro. 

Ockey estis membro de UEA ekde 1941 kaj preskaŭ same longe delegito kaj fakdelegito pri bibliografio, genealogio kaj mormonismo. Liaj plej gravaj verkoj estas  Akademia vortaro-radikaro: konkordanco de Fundamento de Esperanto (1978) kaj Bibliografio de vortaroj (1982; TTT-versio parte ĝisdatigita de Geoffrey Sutton, 2002). Sian grandan librokolekton Ockey donacis al UEA.

Verkoj
1972: Leksikono de oficialaj vortoj. Eld. la aŭtoro, Surrey.
1982: Bibliografio de vortaroj .
Recenzoj
Pri Leksikono de oficialaj vortoj

Literaturo
 2007: Nekrologa noto en Esperanto (UEA), 2007, n-ro 4 (aprilo), p, 94. 

Kategorio:Britaj esperantistoj